QH โบรกเชียร์ซื้อเป้า 2.50 บาท ลุ้นปีครึ่งหลัง 2565 โตต่อ-เร่งเปิดตัวโครงการใหม่
QH โบรกเชียร์ซื้อเป้า 2.50 บาท ลุ้นครึ่งหลังโตต่อ-เร่งเปิดตัวโครงการใหม่ ทั้งปี 65 คาดกำไรแตะ 2.2 พันลบ.โต 32% เทียบช่วงเดียวกันของปีก่อน
QH โบรกเชียร์ซื้อเป้า 2.50 บาท ลุ้นครึ่งหลังโตต่อ-เร่งเปิดตัวโครงการใหม่ ทั้งปี 65 คาดกำไรแตะ 2.2 พันลบ.  
10 ส.ค. 2565

บล.เคทีบีเอสที ระบุในบทวิเคราะห์วันนี้(10 ส.ค.2565) ว่า บริษัท ควอลิตี้เฮ้าส์ จำกัด (มหาชน)  หรือ QH แนะนำซื้อราคาเป้าหมาย 2.50 บาท  โดยบริษัทรายงานกำไรสุทธิไตรมาส 2/2565 ที่ 515 ล้านบาท โต 7% เทียบช่วงเดียวกันของปีก่อน และลดลง 12% เทียบไตรมาสก่อนหน้า ใกล้เคียงกับที่ consensus ทำไว้ โดยรายได้ดีขึ้นเล็กน้อย เทียบช่วงเดียวกันของปีก่อน,เทียบไตรมาสก่อนหน้า
ขณะที่ได้ผลบวกจาก GPM ยังทำได้ดีที่ 34.3%  เทียบไตรมาส 2/2564 อยู่ที่ 29.9% และไตรมาส 1/2565 อยู่ที่ 34.4% ส่วนกำไรลดลง เทียบไตรมาสก่อนหน้า เป็นผลจากส่วนแบ่งกำไรอยู่ที่ 363 ล้านบาท ลดลง 9% เทียบไตรมาสก่อนหน้า เนื่องจากส่วนแบ่งกำไร LHFG ที่ลดลง
ทั้งนี้กำไรครึ่งแรกปี 2565 อยู่ที่ 1.1 พันล้านบาท โต 21% เทียบช่วงเดียวกันของปีก่อน ยังคงประมาณการกำไรปี 2565 ที่ 2.2 พันล้านบาท โต 32% เทียบช่วงเดียวกันของปีก่อน โดยกำไรครึ่งแรกปี 2565 จะคิดเป็น 50% จากทั้งปี
สำหรับครึ่งหลังปี 2565 จะยังเติบโตโดดเด่น เทียบช่วงเดียวกันของปีก่อน และยังทรงตัวได้ดีเทียบครึ่งแรกปีนี้ตามความต้องการซื้อบ้านที่ฟื้นตัวจากฐานต่ำในปีก่อนและจะมีการเปิดตัวโครงการใหม่เพิ่มขึ้นเกือบเท่าตัวจากปี 2564 เป็น 6 โครงการ มูลค่ารวม 9.5 พันล้านบาท
ขณะที่ส่วนแบ่งกำไรครึ่งหลังปี 2565 จะปรับตัวดีขึ้น โดยเฉพาะจากกำไร HMPRO ที่ปรับตัวดีขึ้น ราคาหุ้น outperform SET 2% ในช่วง 3 เดือน จากกำไรไตรมาส 1/2565 ที่กลับมาฟื้นตัวดีขึ้น
ทั้งนี้ยังแนะนำซื้อ จาก 1) กำไรครึ่งหลังปี 2565 และปี 2566 ที่ยังเติบโต เทียบช่วงเดียวกันของปีก่อน ได้ ดีขึ้น จากการเร่งเปิดตัวโครงการใหม่ๆ เพิ่ม, 2) โครงการใหม่ของ QH จะเป็นโครงการบ้านแนวราบในตลาดกลางถึงบน ซึ่งยังคงมีแนวโน้มการเติบโตที่ดี, 3) Valuation ปัจจุบันยังน่าสนใจเทรดที่ PER 10.7 เท่า ขณะที่กำไรปี 2565 จะดีขึ้นไปใกล้เคียงปี 2563